વૈભવતાભર્યા જીવનમાં ટેક્નોલોજીનો ઘણો જ મહત્વ છે અને દિવસેને દિવસે તેમાં વિકાસ થઇ રહ્યો છે અને તેનો ઉપયોગ પણ વધી રહ્યો છે. તેના જ કારણે ઓટોમોબાઇલ સેક્ટરમાં પણ ટેક્નોલોજીનો સતત વિકાસ થઇ રહ્યો છે અને દરરોજ એક નવી ટેક્નોલોજીનો જન્મ ઓટોમોબાઇલ સેક્ટરમાં થઇ રહ્યો છે. ભારતીય ઓટો બજારની વાત કરવામાં આવે તો ભારતમાં ઓટોમોબાઇલ ટેક્નોલોજી નવી ઉંચાઇએ પહોંચી ગઇ છે, તેમાં પણ ખાસ કરીને હોન્ડાની કાર્સમાં દરરોજ એન્ડવાન્સ ટેક્નોલોજીનો ઉપયોગ કરવામાં આવી રહ્યો છે. એટલું જ નહીં પરંતુ મળતી માહિતી અનુસાર હોન્ડા આગામી સમયમાં ભારતમાં વેચવામાં આવતી પોતાની કાર્સમાં એન્ડ્રોઇડ ઓટો ટેક્નોલોજીને સમાવવાની યોજના બનાવી રહી છે.